William "Frenchie" Marchant (Belfast, 9 d'agost de 1947 - 28 d'abril de 1987) va ser un lleialista nord-irlandès, destacat membre de la Força Voluntària de l'Ulster (UVF). La Garda irlandesa el va considerar sospitós dels atemptats amb cotxes bomba de Dublín de 1974, i presumptament era el líder de la unitat de l'UVF de Belfast coneguda com "Freddie and the Dreamers", que va segrestar i robar els tres cotxes que es van utilitzar en els atemptats. Nou dies després dels atemptats, va ser detingut i empresonat a la presó de Maze. Mai va respondre els interrogatoris i no es van aconseguir proves per jutjar-lo.